Sirit
Sirit, bebel, atawa purusa hartina organ sapatemon jalu jeung, pikeun mamalia, organ jalu pikeun kiih. Sirit homolog jeung itil awéwé, sabab tumuwuh tina struktur émbrionik nu sarua. Sirit mangkreng pikeun pungsina nalika sapetemon.

Sirit sato 

lolobana marsupial, iwal dua spésiés kangguru pangbadagna, mibanda sirit bifurcated: kabagi jadi dua kolom nu misah, antukna tungtung siritna nyagak. Lumba-lumba mibanda kontrol prehensile kana siritna, antukna kadang dipaké salaku sénsor pikeun mariksa dasar sagara. Kéong mibanda sirit pangpanjangna saluyu jeung panjang awakna: nepi ka dua puluh kalieun panjang awakna.

Musium Falologis Islandia (Icelandic Phallological muséum) di Reykjavik ngahususkeun diri kana nalungtik sirit sasatoan.

Sirit manusa 

Sirit manusa béda ti sirit sababaraha mamalia séjén sabab teu mibanda tulang mangkreng erectile bone, sagemblengna ngandelkeun aliran getih sangkan mangkreng, teu bisa ngelok kana palangkakan, sarta leuwih badag batan rata-rata dibandingkeun jeung beurat awak.

Struktur 
Sirit manusa diwangun ku tilu kolom jaringan pamangkreng:
 dua corpora cavernosa jeung
 hiji corpus spongiosum di handapeunana.

Mangkreng 
Mangkreng hartina jadi heurasna sirit nu lumangsung nalika hiji jalu karangsang. Mangkrengna sirit ngabisakeun sapatemon, sanajan teu kudu, sarta sababaraha kagiatan séksual séjénna.

Tempo ogé 
 peluh
 sunatan
 sapatemon
 Térong sirit kuda (Solanum melongena)

Sistim réproduktif
Andrologi